b'\n_START_ARTICLE_\nAlgebrska struktura\n_START_PARAGRAPH_\nAlg\xc3\xa9brska strukt\xc3\xbara (zastarelo algebrajska ali algebra(j)i\xc4\x8dna struktura) je v matematiki ime za mno\xc5\xbeico skupaj z (vsaj eno) ra\xc4\x8dunsko operacijo, ki je definirana za elemente te mno\xc5\xbeice. Algebrske strukture preu\xc4\x8duje abstraktna algebra._NEWLINE_Temelj algebrske strukture se skriva v nekaterih osnovnih lasnostih, ki veljajo za dolo\xc4\x8deno ra\xc4\x8dunsko operacijo. Te lastnosti imenujemo tudi aksiomi algebrske strukture. Algebra v nadaljevanju preu\xc4\x8duje lastnosti, ki so posledice aksiomov. Bistvo takega dela je splo\xc5\xa1nost: \xc4\x8de ugotovimo, da ima neka struktura dolo\xc4\x8dene lastnosti, lahko sklepamo, da te lastnosti veljajo v splo\xc5\xa1nem za vsako mno\xc5\xbeico, ki ima tak\xc5\xa1no strukturo.'